《稚子子兰歌吊番禺君也》
元代·黄玠

滂离于箕风扬沙，滂离于毕雨滂沲。星有好风有好雨，嗟尔明滂可柰何。

抚灵均之遗曲，发浩浩之长歌。岂无椒浆与桂酒，庭前草生萧艾多。

君不闻稚子子兰方得意，三闾大夫沉汨罗。怀王入秦竟作幽忧死，不睹郑袖双青蛾。

读书千载有馀愤，恨无匣中龙泉与太阿。朝朝暮暮阳台下，江水东流空逝波。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。